# Pena de muerte

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Pena de muerte en o mundo:

**Leyenda:**

   Sin de pena de muerte

   Suprimita ta crimens en circumstancias excepcionals (como en tiempos de guerra)

   Recollita por a lechislación, encara que abolita en a practica

   Aplicata

A **pena de muerte** u **pena capital** ye a execución d'un presonero como castigo por un crimen u delito. Etimolochicament, pena capital ye o castigo imposato a un crimen tan grave por o que o suyo autor mereixe estar escapezato.

Seguntes o informe anyal d'execucions chudicials d'Amnistia Internacional, en l'anyo 2003 fuoron executatas unas 1.146 personas en 28 países. O 84% d'as muertes documentatas estioron en cuatre países: a Republica Popular de China con 726, Irán con 108, Estaus Unius con 65; y Vietnam con 64 execucions.

## A pena de muerte en l'ordenamiento churidico espanyol

Cesare Beccaria, *Dei delitti e delle pene*
As zagueras execucions se facioron o 27 de setiembre de 1975, cuan cinco miembros d'a banda terrorista ETA y d'o FRAP (Frente Revolucionario Antifaixista y Patriota) estioron executatos afusilatos por asasinato. As sentencias estioron cambiatas de pena de muerte en o garrote vil por a pena de muerte por afusilamiento, dimpués d'a polemica d'as execucions en 1974 de Salvador Puig Antich en Barcelona y Georg Michael Welzel en Tarragona que estioron as zagueras execucions feitas en o garrote vil.

A Constitución de 1978 abolió a pena de muerte en l'articlo 15, con a excepción que, en situación de guerra, son as *leis penals militars por tiempos de guerra* as que disposaran l'aplicabilidat d'a pena de muerte, y totalment abolita dende 1995 per una Ley Organica. De feito, en a Constitución espanyola, o dreito a la vida ye una valor superior de l'ordenamiento churidico; y o mesmo articlo 15 d'a carta magna espanyola, no nomás prohibe a pena de muerte como castigo legal, sino tamién as penas legals (u tractos) inhumans u degradants (con a excepción, como s'ha dito, d'a decisión d'as leis penals militars en tiempos de guerra).

O principio d'humanidat d'as penas en l'ambito d'o dreito penal excluye a pena de muerte como castigo penal.

## Metodos d'aplicación

Dr. Guillotin, inventor d'a guillotina.
Bi ha muitos metodos ta l'aplicación d'a pena de muerte, os mas comuns y mas utilizatos en a historia son: afusilamiento, asfíxia, cadiera electrica, cambra de gas, crucificación, Decapitación (escapezar con espata, astral u guillotina), endición letal, empalamiento, foguera, forca, garrote vil, lapidación (de *lapis*, "piedra", apedregan a lo culpable publicament).

Dende o sieglo XVIII por un regular en tot o mundo bi ha una tendencia ta aplicar a pena capital d'a forma mes humananitaria posible, en o Reino Uniu se prohibió o ahorcamiento con desmembramiento feito con caballos, en Francia Guillotin inventa a guillotina, y en 1932 en Espanya tamién ye prohibito o ahorcamiento estando substituyiu por o Garrote vil.

## Filmografía

Bi ha una ampla filmografía sobre ista tematica, su puet destacar as cintas *Compulsion* (1959), *I want to live!* (1958), *The executioner's song* (1982), *Too young to die?* (1990), *Murder in the first* (1995), The chamber (1996), *Last dance* (1996), *The Green Mile* (1999) basata en una novela d'Stephen King, *True crime* (1999), *Dancer in the dark* (2000), *Return to sender* (2004) y *Salvador* (2006).

## Bibliografía

* (es) Barbero Santos, Marino. *La pena de muerte: 6 respuestas*. Madrit, 1978.
* (ca) Beccaria, C. *Dels Delictes i de les Penes*. Barcelona, Edicons 62, 1989.
* (es) Cario, Roberto. *La pena de muerte en el umbral del tercer milenio*. Madrit, Edersa, 1996.

## Vinclos externos

* Se veigan as imáchens de Commons sobre **a pena de muerte**.
* (es) "A realidat d'a pena capital"
* (en) In Favor of Capital Punishment - Quotes supporting Capital Punishment
* (es) Protocolo europeu contra la pena de muerte de 1983/1999